I ny finansavtalelov er det tatt inn regler om plikter og rettigheter ved avtaler og bruk av elektronisk signatur (som regel i form av BankID).  Du som kunde plikter å bruke din elektroniske signatur (BankID) i samsvar med vilkårene i BankID-avtalen. Du må ta alle rimelige forholdsregler for å beskytte kodebrikke, personlige innlogging og passord. Dette betyr at du ikke skal dele passord og kode for kodebrikken med noen under noen omstendigheter. Dersom du oppdager misbruk av BankID, bankkort eller kredittkort må du varsle banken så fort som mulig. Dersom du ikke varsler misbruk, kan du få et større ansvar for tap. En tilbyder av BankID plikter å ha løsninger tilgjengelig slik at det til enhver tid kan mottas varsel om misbruk av brukerens BankID. Mottak av varsel skal bekreftes skriftlig av banken. Informasjon om hvordan misbruk skal varsles skal ligge lett tilgjengelig på bankens nettsider. Se herÅpnes i nytt vindu for rutinen i Nordea.